Diari Oficial de la Generalitat Valenciana


Sumari del DOGV 759, del 09-02-1988 (1988/810550)

ORDRE conjunta de 27 de gener de 1988, de les Conselleries d'Administració Pública i Cultura, Educació i Ciència, per la qual es regula el Registre de Personal Docent de la Generalitat Valenciana.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/27/(1)/dof/vci/html**

### Dades del document

Número de DOGV
:   759

Data del DOGV
:   09-02-1988

Secció del DOGV
:   DISPOSICIONS GENERALS

Número del document
:   1988/810550


Data del document
:   27-01-1988

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre conjunta de 27 de gener de 1988, de les Conselleries d'Administració Pública i Cultura, Educació i Ciència, per la qual es regula el registre de Personal de la Generalitat Valenciana.  
El Decret del Consell 60/86 de 19 de maig, pel qual s'implanta el Registre de Personal de la Generalitat Valenciana, estableix les bases per al seu funcionament i autoritza, en la Disposició Final Primera, la Conselleria d'Administració Pública perquè dicte totes aquelles disposicions que calguen per al desenvolupament i la regulació del funcionament del Registre de Personal.  
Per Ordre de la Conselleria d'Administració Pública de 5 d'agost de 1986 es regula el Registre de Personal de la Generalitat Valenciana. Queda pendent el Registre de Personal Docent per tal de completar el manament del Consell contingut en l?esmentat Decret 60/86.  
En atenció d'aquests motius, les Conselleries d'Administració Pública, i Cultura, Educació i Ciència, ordenen:  
Article 1  
El Registre de Personal Docent és la Unitat Administrativa de la Direcció General de la Funció Pública encarregada de la inscripció d'aquest personal al servei de la Generalitat Valenciana, i també de les anotacions dels actes administratius i les resolucions que l'afecten.  
Article 2  
Tenen la consideració de personal docent a tals efectes aquell dependent de la Conselleria de Cultura, Educació i Ciència que ocupa llocs de treball les activitats del qual són les pròpies de l?Ensenyament en els nivells educatius no universitaris.  
Article 3  
Els procediments per a realitzar les inscripcions i anotacions en el Registre de Personal Docent s'ajustaran al que estableix l?Ordre de 5 de juny de 1986, de la Conselleria d'Administració Pública (DOGV de 16 de juny), sense perjudici del que estableix el Reial Decret 1.405/86 en el Capítol II, sobre Coordinació del Registre Central de Personal, i els de la resta d'Administracions Públiques.  
Article 4  
Les resolucions i els actes administratius que afecten aquest personal no produiran efectes econòmics si prèviament no s'ha realitzat la preceptiva anotació en el Registre de Personal.  
Article 5  
Les Conselleries d'Administració Pública, Cultura, Educació i Ciència aportaran els mitjans materials i personals necessaris per a dur a terme el que preveu aquesta Ordre.  
DISPOSICIO TRANSITORIA  
S'ajorna l'entrada en vigor de l'article 4 d'aquesta Ordre fins que així ho dispose la Conselleria d'Administració Pública, tan bon punt s'engeguen les unitats administratives de Registre de Personal Docent.  
DISPOSICIO ADDICIONAL  
Les unitats de personal dels Serveis Territorials de la Conselleria de Cultura, Educació i Ciència adoptaran les mesures necessàries per a l?estricte compliment del que estableix aquesta Ordre.  
València, 27 de gener de 1988.  
El Conseller de Cultura, Educació i Ciència,  
CEBRIA CISCAR I CASABAN  
El Conseller d'Administració Pública,  
JOAQUIN AZAGRA ROS


Còpia Permalink ELI